PRIEDAS NR. 2  TECHNINĖ SPECIFIKACIJA 

BENDROJI DALIS

1. Techninėje specifikacijoje nurodyti nestandartinių gaminamų baldų išmatavimai yra preliminarūs. Po sutarties sudarymo, įsigaliojus sutarčiai, tiekėjas privalo atvykti į Perkančiosios organizacijos (toliau PO) patalpas (kuriose numatomi statyti/montuoti perkami baldai), jas išsimatuoti, patikrinti baldų tilpimą, patikrinti prie baldų besiglaudžiančių patalpų ar konstrukcijų paviršių esamą horizontalumą-vertikalumą (ir įvertinti tai rengiant gamybinius - darbo brėžinius bei vėliau pagal tai gaminant bei montuojant baldus), pririšti prie esamų komunikacijų (jei tai yra būtina) bei parengti visų gaminamų/tiekiamų/montuojamų baldų gamybinius-darbinius brėžinius, juos susiderinti su PO paskirtu atstovu (t. p., prieš gamybą susiderinti naudojamų medžiagų pavyzdžius (kodus, spalvas, paviršius, savybes ir pan.), gauti raštišką pritarimą jų naudojimui, gauti raštišką pritarimą tiekėjo parengtiems gamybinių-darbinių brėžinių sprendimams), - tai baldų gamintojui-tiekėjui privalu atlikti ne vėliau kaip per 20 kalendorinių dienų nuo sutarties įsigaliojimo dienos. Galutinius visų baldų išdėstymo patalpose planus PO išduos po sutarties pasirašymo (iki sutarties įsigaliojimo datos).
2. Kartu su technine specifikacija pridedama vaizdinė medžiaga yra orientacinio pobūdžio, siūlomi gaminiai turi atitikti techninėje specifikacijoje reikalaujamas technines charakteristikas. 
3. Visi baldai turi būti nauji, nenaudoti, švarūs, be akivaizdžiai matomų defektu, pristatyti PO nurodytu adresu, užnešti ir  sumontuoti. Šiukšles ir pakuotę po baldų sumontavimo tiekėjas turi išvežti ir utilizuoti savo kaštais. 
4. Turi būti užtikrinamas baldų tvirtumas ir stabilumas, esant reikalui pritvirtinant baldus prie grindų ar sienų. Esant tvirtinimo poreikiui tvirtinimo vietos ir būdas turi būti suderintas su PO.
5. Už pagaminto baldo konstrukcinius sprendimus (galutinai tikslinamus baldų gamintojo gamybinių-darbo brėžinių rengimo metu), jų stabilumą bei pastovumą, už gaminiui panaudotas visas detales, jų įdiegimą bei sumontavimą atsako baldų gamintojas. Baldai privalo būti pristatyti, sumontuoti PO nurodytoje vietoje. Tiekėjo rengiami ir teikiami derinimui gamybiniai-darbo brėžiniai turi būti parengti AutoCad ar kita baldų brėžiniams rengti skirta programa, šiuose brėžiniuose turi būti detaliai (aiškiai) matomos visos baldo sudedamosios dalys, detalės, įranga (brėžiniai derinimui su PO turi būti pateikti pdf ir dwg formatu). Baldų tiekėjo parengtų gamybinių-darbo brėžinių derinimas su paskirtu PO atstovu, neatleidžia tiekėjo nuo padarytų klaidų ar trūkumų rengiant gamybinius-darbo brėžinius dėl paties baldo ar jo dalių stabilumo (neišlinkimo, nesiūbavimo), tvirtumo, pastovumo konstrukcinio ar technologinio sprendimo. Baldų tiekėjas iš anksto turi įsivertinti kiekvieno baldo konstrukciniam (patikimam, tvirtam bei atitinkančiam kitus funkcinius poreikius) sprendimui užtikrinti reikalingas medžiagas, sąrangos sprendimus bei priemones, kurios nebūtinai yra įvardintos PO skelbiamuose baldų eskiziniuose brėžiniuose ir baldų išpildymo reikalavimų aprašymuose, - tai detalizuojama tiekėjo rengiamuose baldų gamybiniuose-darbo brėžiniuose (bei iš anksto derinama su PO paskirtu atstovu).
6. Baldų kampai, briaunos, bei liečiami paviršiai neturi turėti aštrumų, ar kitų pavojingų defektų. Metalo konstrukcijos neturi turėti šerpetų, aštrių briaunų, suvirinimo vietos turi būti nušlifuotos.
7. Visų baldų plokščių (skydų) ir paviršių padengimai kitomis medžiagomis (aprašymuose nurodytais laminatais, aukšto slėgio laminatais (HPL), PVC/ABS laminavimo juostomis ir kt.) turi būti visu plotu priklijuoti (prisiklijavę ir neatšokę nuo klijuojamojo paviršiaus), turi būti lygūs (lygaus galutinio paviršiaus, be matomų įdubimų ir be iškilimų), nesutrūkinėję, nesuraižyti bei neištepti. 2 mm storio PVC/ABS briaunų kraštai turi būti vienodai užapvalinti (nufrezuoti) R1,5-2 mm (briaunavimo juostų ir jų apvalinimo ribos turi sutapti su plokštės, skydo plokštumų paviršių ribomis), nuvalytais klijais, po frezavimo apvalintos briaunos turi būti šlifuotos, poliruotos. 0,4-0,8 mm storio PVC/ABS briaunų kraštai – mikroapvalinti, neaštrūs, nuvalytais klijais.
8. Dažais (įskaitant ir miltelinius-poliesterio dažus) dengti baldų detalių, elementų paviršiai turi būti padengti vienodu jų storiu, dažytas paviršius turi būti lygus (be įdubimų ir iškilimų, be nutekėjimų, pilnu dažomo paviršiaus uždengimu), dažų sluoksnis turi būti gerai ir pilnai prikibęs su dažomu paviršiumi (be dažų sluoksnio atšokimų, spalvos pakitimų, be sutrūkinėjimų).
9. Visų stalų, spintų, spintelių ir pan. fasadai turi būti pilnai horizontaliai/vertikaliai išreguliuoti, vienodais tarpeliais tarp atskirų fasado detalių. Judamų (varstomų, stumdomų, traukomų) fasadų montavimo (tvirtinimo, fiksavimo, pakabinimo ir pan.) furnitūra turi būti su pilnu fasadų horizontalumo-vertikalumo reguliavimu.
10. Baldų aprašymuose naudojamų sąvokų „matomos“ ir „nematomos“ LMDP (ar HPL dengtos MDP, ar kitų plokščių) briaunos (dengiamos nurodyto storio PVC ar ABS laminavimo juostomis) paaiškinimas: matomos plokščių briaunos tai baldo išorinės pusės (korpuso, durelių stalčių priekių ir pan.) ir baldo vidaus matomų dalių (vidaus lentynų, vidaus pertvarų ir pan.) detalių briaunos, kurias iš baldo išorinės ar vidinės pusės galima pamatyti akimis ar paliesti, įskaitant ir matomas detalių briaunas, esant atidarytiems, atitrauktiems stalčių, durelių fasadams. „Nematomos“ plokščių, detalių briaunos, - visos likusios, kurios yra pridengtos gretimomis baldo plokštėmis, detalėmis (pvz. įv. vidinių lentynų šoninės ir galinės briaunos, kurios remiasi į korpusines detales, pertvaras, į nugarėlę ir pan. kitais atvejais), kurios nėra matomos iš naudotojo pusės.
11. Visų baldų kojos, ratukai ar atramos turi būti saugančios grindų dangas, neturi braižyti grindų.
12. Jei baldų aprašymuose yra nurodytas konkretus (pvz. 18, 38 mm ar pan. kitas) baldo stalviršiams, korpusams gaminti reikalingas daugumoje pasitaikančių žaliavų (pvz., LMDP plokščių) storis, - tai šiems konkretiems storiams galima pasirinkimo tolerancija ±1,5 mm.
13. Jei baldų aprašymuose yra nurodytas konkretus (pvz. 2 mm ar pan. kitas) baldo LMDP plokščių kraštų/briaunų laminavimo storis, - tai šių briaunų storiams galima pasirinkimo tolerancija ±0,2 mm.
14. Jei baldų aprašymuose yra nurodytas konkretus plieninių profilių, plieninių lankstinių dydis (pvz. 40x40 mm ar kitas panašus), - tai reiškia, kad yra priimtinas ir artimų matmenų - su ±2 mm tolerancija pasirinktas profilis, lankstinys.
15. Jei baldų aprašymuose yra nurodytas reikalaujamas spalvinis medžiagos ar dangos atitikimas tarptautinei spalvų paletei „RAL“ (RAL Classic), „NCS“ - tai reikalaujamam medžiagų spalviniam atitikimui tinka ir analogiški kiti spalvynai.
16. Jeigu techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, medžiagos, prekių ženklai, patentas, tipai, konkreti kilmė ar gamyba, standartai, sertifikatai, laikoma, kad jie yra tik orientacinio pobūdžio ir tiekėjas gali pateikti lygiavertį arba geresnių parametrų sprendinį. Medžiagos, konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.
17. Baldams turi būti suteikiama ne trumpesnė nei 24 mėn. garantija, kuri apima: 
18.1. prekių medžiagų kokybę, gamybos kokybę bei montavimo darbų kokybę;
18.2. garantija taikoma prekių kokybės trūkumams, atsiradusiems dėl gamintojo kaltės; 
18.3. garantija taikoma visoms prekei priklausančioms sudedamosioms dalims ir komplektuojamosioms detalėms;
18.4. tiekėjas privalo užtikrinti sugedusių (sulūžusių) prekių remontą ne ilgiau nei per 48 valandas 
nuo pranešimo apie tai arba jas pakeisti į kokybiškas prekes ne vėliau kaip per 14 (keturiolika) kalendorinių dienų nuo gauto pranešimo; 
18.5. pakeitimą ir pristatymą tiekėjas dengia savo lėšomis.
18. Siūlomų prekių kainose turi būti įskaičiuota prekių gamyba, atitikties vertinimo įstaigos tyrimas (sertifikavimas) (jei taikoma), pristatymas, montavimas, pajungimas į pastato inžinerines sistemas (vandentiekio, nuotekų ir elektros), pajungimo medžiagos ir detalės, išbandymas, gamintojo garantija pagal techninės specifikacijos reikalavimus ir tiekėjo pasiūlymą.
19. Perkamoms prekėms taikomi Lietuvos Respublikos aplinkos ministro 2011 m. birželio 28 d. Įsakymą Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau - Aprašas) įtvirtinti minimalieji aplinkos apsaugos reikalavimai:
19.1. ne mažiau kaip 80 proc. balduose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;
19.2. visos plastikinės dalys, kurių masė ≥ 50 g, turi būti paženklintos kaip tinkamos perdirbti pagal LST EN ISO 11469 „Bendrasis plastikinių gaminių identifikavimas ir ženklinimas“ (toliau – LST EN ISO 11469) ar lygiavertį standartą;
19.3. jei baldo kamšalo sudėtyje naudojamos sintetinės poliesterio medžiagos, jų sudėtyje turi būti dalis perdirbtų medžiagų;
19.4. paviršiams dengti naudojamuose produktuose:
19.4.1. neturi būti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), sukeliančios paveldimus genetinius defektus (H340, H341), toksiškos reprodukcijai (H360D, H360F, 361f, 361d), pavojingos vandens aplinkai (H400, H410, H411), toksiškos ar labai toksiškos (H300, H301, H310, H311, H330, H331), kenkia organams (H370), veikdamos ilgą laiką pakenkia kai kuriems organams (H372);
19.4.2. neturi būti daugiau kaip 5 proc. masės lakiųjų organinių junginių (LOJ);
19.4.3. neturi būti chromo (VI) junginių;
19.4.4. formaldehido išmetamieji teršalai neturi viršyti 0,05 ppm.
20. Tiekėjas prekes turi perduoti be antrinių pakuočių. Jei prekės būtų perduotos antrinėse pakuotėse, vadovaujantis Tvarkos aprašo 4.1 punktu, pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas. 
21. Perkančiajai organizacijai vykdant pirkimo sutartį ir pristatant prekes, jos turi atitikti visus techninės specifikacijos Bendrosios dalies ir Specialiosios dalies reikalavimus. Prekių atitikimas pirkimo sąlygų techninės specifikacijos reikalavimams ir aplinkosauginiams reikalavimams (šio dokumento 19 p. ir 20 p.) tikrinamas iki prekių perdavimo-priėmimo akto pasirašymo. Pirkimo procedūros metu tikrinimas nevykdomas, išskyrus dokumentus nurodytus 21.2 punkte. 
21.1. Pagal 1 pirkimo dalį (lovos) ir 2 pirkimo dalį (korpusiniai baldai) užsakoma prekių gamyba. 
21.2. Pagal 3 pirkimo dalį (kėdės) perkamos kėdės, kurių modelis turi būti pagamintas ir sertifikuotas pagal LTS EN16139:2013 arba lygiaverčio standarto reikalavimus iki pasiūlymų pateikimo termino pabaigos. Kartu su pasiūlymu turi būti pateikta Lietuvos Respublikoje įsteigtos atitikties vertinimo įstaigos tyrimų ataskaita ar pažyma, pagal kurią galima identifikuoti, koks prekės modelis sertifikuotas ir jo matmenys. Perkančiosios organizacijos taip pat pripažįsta kitose šalyse įsteigtų lygiaverčių atitikties vertinimo įstaigų išduotas pažymas. Šie dokumentai turi būti lietuvių arba anglų kalba arba pateikiamas vertimas į lietuvių arba anglų kalbą.
22. Privalomi pateikti atitiktį šių bendrųjų sąlygų 20 punkte nustatytiems reikalavimams įrodantys dokumentai nurodyti Lietuvos Respublikos aplinkos ministro 2011 m. birželio 28 d. Įsakymą Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 9 p. turi būti pateikti prekių pristatymo metu.
23. Tiekėjas turi prekes pristatyti prekių pristatymo adresu Taikos pr. 16, Klaipėda, sumontuoti, pajungti ir išbandyti (atlikti kitus į kainą įtrauktus darbus) ne vėliau nei per 100 kalendorinių dienų nuo pirkimo sutarties įsigaliojimo dienos.
24. Konkrečias patalpas kuriose reikės sumontuoti, pajungti ir išbandyti pristatytas prekes Perkančioji organizacija nurodys Sutarties vykdymo metu.	
25. Kiekviename aukšte esančių kambarių kiekis nurodomas apačioje esančioje 1 lentelėje:
1 lentelė. Kiekviename aukšte esančių kambarių kiekis
	Pastato aukštas
	Kambario pavadinimas 
	Kiekis, vnt

	I
	Žmonėms su negalia pritaikytas kambarys NĮ
	1

	
	Vienvietis blokas B-1
	1

	
	Keturvietis blokas B-4
	7

	II
	Vienvietis blokas B-1
	1

	
	Keturvietis blokas B-4
	16

	III
	Vienvietis blokas B-1
	1

	
	Keturvietis blokas B-4
	16

	IV
	Vienvietis blokas B-1
	1

	
	Keturvietis blokas B-4
	16

	V
	Vienvietis blokas B-1
	1

	
	Keturvietis blokas B-4
	16


Techninės specifikacijos bendrosios dalies (1-3 pirkimo objekto dalys) priedai:
· Aukštų planai ir kambarių vizualizacijos.

